REGULAMENT-CADRU
de organizare şi funcţionare a serviciului social de zi

Centrul de zi pentru copii aflați în situație de risc de separare de părinți

Serviciul social se înființează în cadrul proiectului “ Respect și grijă pentru copiii speciali “ cod SMIS 329331, proiect cofinanțat din Fondul Social European Plus prin Programul Incuziune și Demnitate Socială 2021 – 2027, Prioritate PO5 – Reducerea disparităților dintre copiii la risc de sărăcie și/sau excluziune socială și ceilalți copii, Acțiunea 5.4 FSE+ Servicii comunitare pentru copii și familii în vederea prevenirii separării, Cod apel: PIDS/395/PIDS\_P5/OP4/ESO4.11/PIDS\_A23.

ARTICOLUL 1
Definiţie
(1) Regulamentul de organizare şi funcţionare este un document propriu al serviciului social Centrul de zi pentru copii aflați în situație de risc de separare de părinți din cadrul Serviciului Centrul Social Luchian aprobat prin același act administrativ prin care a fost înființat în vederea asigurării funcţionării acestuia, cu respectarea standardelor minime de calitate aplicabile şi a asigurării accesului persoanelor beneficiare la informaţii privind condiţiile de admitere, serviciile oferite etc.

(2) Prevederile prezentului regulament sunt obligatorii atât pentru persoanele beneficiare, cât şi pentru echipa de proiect şi, după caz, pentru membrii familiei beneficiarilor, reprezentanţii legali/convenţionali.

ARTICOLUL 2
Identificarea serviciului social
(1)Serviciul social Centrul de zi pentru copii aflați în situație de risc de separare de părinți , cod serviciu social, 8891 CZ-C-II, este înfiinţat şi administrat de furnizorul Direcția de Asistență Socială Baia Mare, acreditat conform Certificatului de Acreditare seria AF nr. 003149, CUI 14728757, cu sediul pe bdul Republicii nr. 31.

ARTICOLUL 3
Scopul serviciului social

(1)Scopul serviciului social Centrul de zi pentru copii aflați în situație de risc de separare de părinți este de a reduce riscul de abandon a 216 copii aflați în situație de risc de abandon familial prin facilitarea accesului la un pachet de servicii sociale integrate destinate atât copiilor cât și reprezentanților legali ai acestora prin implementarea de măsuri de sprijin(sociale,economice, educaționale, de sănătate, de recuperare și reabilitare) în vederea menținerii copiilor în risc de separare în familiile lor.

ARTICOLUL 4
Cadrul legal de înfiinţare, organizare şi funcţionare
(1) Serviciul social Centrul de zi pentru copii aflați în situație de risc de separare de părinți funcţionează cu respectarea prevederilor cadrului general de organizare şi funcţionare a serviciilor sociale reglementat de:

Legea nr. 292/2011 a asistentei sociale, cu modificările şi completările ulterioare;

Legea nr. 272/2004 privind protectia si promovarea drepturilor copilului, cu modificarile si completarile ulterioare;

Legea nr. 156/2023 privind organizarea activităţii de prevenire a separării copilului de familie , cu modificările şi completările ulterioare;

(2)Standard minim de calitate aplicabil: Ordinul 27/2019 pentru aprobarea standardelor minime de calitate pentru serviciile sociale de zi destinate copiilor;

(3) Serviciul social Centrul de zi pentru copii aflați în situație de risc de separare de părinți este înfiinţat prin HCL \_\_\_\_\_\_\_\_\_\_\_\_\_\_\_\_\_\_\_

ARTICOLUL 5
Principiile care stau la baza acordării serviciului social
(1) Serviciul social Centrul de zi pentru copii aflați în situație de risc de separare de părinți se organizează şi funcţionează cu respectarea *principiilor generale* care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile.

(2) *Principiile specifice* care stau la baza prestării serviciilor sociale în cadrul Centrul de zi aflați în situație de risc de separare de părinți pentru copii. sunt următoarele:

a) respectarea şi promovarea cu prioritate a interesului persoanei beneficiare;

b) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;

c) asigurarea protecţiei împotriva abuzului şi exploatării persoanei beneficiare;

d) deschiderea către comunitate;

e) asistarea persoanelor fără capacitate de exerciţiu în realizarea şi exercitarea drepturilor lor;

f) asigurarea în mod adecvat a unor modele de rol şi statut social, prin încadrarea în unitate a unei echipe pluridisciplinare de profesionisti axati pe domenii de competenta;

g) ascultarea opiniei persoanei beneficiare şi luarea în considerare a acesteia, ţinându-se cont, după caz, de vârsta şi de gradul său de maturitate, de nivelul educational, de discernământ şi de capacitatea de exerciţiu;

h) promovarea unui model familial de asistare a persoanei beneficiare;

i) asigurarea unei asistari individualizate şi personalizate a persoanei beneficiare;

j) preocuparea permanentă pentru scurtarea perioadei de prestare a serviciilor sociale, în baza potenţialului şi abilităţilor persoanei beneficiare de a trăi independent;

k) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate cu care se confrunta;

l) asigurarea unei intervenţii profesioniste, prin echipa pluridisciplinara care activeaza in cadrul centrului;

m) asigurarea confidenţialităţii şi a eticii profesionale, cu respectarea prevederilor Codului etic;

n) responsabilizarea membrilor familiei, reprezentaţilor legali cu privire la exercitarea drepturilor şi îndeplinirea obligaţiilor de întreţinere fata de persoana beneficiara;

o) primordialitatea responsabilităţii persoanei, ori a familiei beneficiare de servicii sociale, cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;

ARTICOLUL 6

(1)Beneficiarii serviciilor sociale sunt:

Beneficiarii serviciilor sociale acordate în Centrul de zi pentru copii aflați în situație de risc de separare de părinți sunt:

copii cu varsta cuprinsa intre 3-18 ani,

părinţii sau reprezentanţii legali ai copiilor asistați în cadrul centrului

Proiectul are un grup țintă de 216 de copii aflați în risc de separare de familie.

Beneficiarii serviciilor acordate prin intermediul proiectului sunt copiii aflați în situație de risc de separare de familiile lor.

(2)Condiţiile de acces/admitere(conform procedurii de lucru) în centru sunt următoarele:

*Acte necesare*

cerere, acte de identitate pentru toți membri familiei, adeverințe medicale pentru integrarea în colectivitate, acte de stare civila, alte acte justificative necesare.

*Criterii de eligibilitate*

a)trebuie sa aiba domiciliul pe raza Municipiului Baia Mare

b)Copilul este considerat în risc de separare de familie daca familia se află într-o situație de:

Sărăcie monetară

Sărăcie extremă

Condiții de locuire precare

Membrii ai familiei care sunt cu stare de sănătate precară

Climat abuziv, violent

Sau daca copilul se află într-una din stările de vulnerabilitate:

Comportament delincvent

Părăsirea repetată a domiciliului

Consum de droguri și alcool

Tentativă de suicid

Abandon școlar/absenteism școlar

Decizia de admitere/respingere este luată de comisia de selecție formată din managerul de proiect, asistentii sociali și coordonatorul de activități, pe perioada de implementare a proiectului „Respect şi grijă pentr ucopiii speciali”, iar ulterior deciziile vor fi emise de conducătorul instituţiei la propunerea Serviciului.

Modalitatea de încheiere a contractului de furnizare a serviciilor sociale:

Contractul se incheie intre persoana beneficiara a serviciului social și reprezentantul legal al Furnizorului de servicii sociale – Direcția de Asistenta Sociala Baia Mare, prin managerul de proiect, în două exemplare, câte unul pentru fiecare parte.

 (3)Condiţii de încetare a acordarii serviciilor sociale(conform procedurii de lucru):

expirarea termenului pentru care a fost incheiat contractul de furnizare a serviciilor sociale;

încetarea contractului prin nerespectarea clauzelor acestuia de catre una din parti;

la solicitarea beneficiarului sau a reprezentantului legal al DAS Baia Mare prin managerul de proiect;

când se constată, în urma anchetei sociale, depășirea situației de nevoie socială care a stat la baza furnizării serviciilor sociale cuprinse in contract;

 (4)Persoanele beneficiare ale serviciilor sociale furnizate de catre Centrul de zi pentru copii aflați în situație de risc de separare de părinți au următoarele drepturi:

respectarea drepturilor şi libertăţilor fundamentale, fără discriminare pe bază de rasă, sex, religie, opinie sau orice altă circumstanţă personală ori socială;

participarea la procesul de adoptare a deciziilor în furnizarea serviciilor sociale, respectiv in adoptarea deciziilor privind intervenţia socială care li se aplică in mod direct si nemijlocit;

pastrarea confidenţialităţii asupra informaţiilor furnizate şi primite;

asigurarea continuitatii furnizarii serviciilor sociale, atât timp cât se menţin condiţiile care au generat situaţia de dificultate;

dreptul de a fi protejaţi de lege atât ca persoana beneficiara de servicii sociale, cât şi bunurile pe care le detine, atunci când nu au capacitate de exerciţiu;

garantarea demnitatii, intimitatii şi respectarea vieţii personale;

dreptul de a participa la evaluarea serviciilor sociale primite;

respectarea tuturor drepturilor speciale, în situaţia în care in speta sunt minori sau persoane cu dizabilităţi.

 (5) Persoanele beneficiare ale serviciilor sociale furnizate de Centrul de zi pentru copii aflați în situație de risc de separare de părinți au următoarele obligaţii şi responsabilităţi:

să furnizeze informaţii corecte cu privire la identitate, situaţie familială, socială, medicală şi economică;

să participe, în raport cu vârsta, situaţia de dependenţă etc. la procesul de furnizare a serviciilor sociale;

să comunice orice modificare intervenită în legătură cu situaţia lor personală;

să respecte prevederile prezentului regulament.

să răspundă pentru consecinţele nefavorabile provocate de accidente de orice natura determinate de utilizarea necorespunzatoare a instalatiilor si dotarilor din imobil sau din alte cauze.

ARTICOLUL 7
*Activităţi şi funcţii*
Principalele funcţii ale Centrul de zi pentru copii aflați în situație de risc de separare de părinți sunt următoarele:

a) de furnizare a serviciilor sociale de interes public general/local, prin asigurarea următoarelor activităţi:

1. reprezintă furnizorul de servicii sociale în contractul încheiat cu persoana beneficiară

2. asigura prestarea serviciilor sociale stabilite în contractul încheiat cu persoana beneficiară;

3. asigura furnizarea serviciilor sociale pentru persoana beneficiara, doar cu titlu temporar, pana la incetarea situatiei de dificultate;

4. asigura întreținerea și folosirea eficientă a bazei materiale aflata in dotarea centrului social;

5. dezvolta parteneriate și colaborări cu organizații, instituții și orice forme organizate ale societății civile, în condițiile legii si in vederea atingerii obiectivelor de asistenta sociala asumate;

6. asigura respectarea Cartei drepturilor beneficiarilor si a Codului etic al serviciului social;

b). de informare a beneficiarilor, potenţialilor beneficiari, autorităţilor publice şi intregii societati civile despre domeniul de activitate al serviciului social, prin asigurarea următoarelor activităţi:

1. de promovare a serviciilor sociale oferite de centrul social si de informare a comunitatii invecinate,cu privire la necesitatea si beneficiul existentei unor astfel de servicii sociale;

2. realizarea de materiale promotionale pentru publicitatea activitatii serviciului social;

3. de informare, educare si comunicare, precum si campanii de sensibilizare a comunitatii civile din Municipiul Baia Mare;

4. elaborarea atat a rapoartelor de activitate, cat si a altor tipuri de rapoarte de specialitate;

c).de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra persoanele beneficiare ale serviciilor sociale, prin asigurarea următoarelor activităţi:

1. respectarea drepturilor şi libertăţilor fundamentale fără nici o discriminare bazată pe etnie, sex sau orientare sexuală, stare civilă, convingeri politice şi / sau religioase, deficienţe fizice sau psihice sau pe alte asemenea criterii.

2. respectarea dreptului la demnitate, prin recunoaşterea valorii personale a fiecarui beneficiar, ca fiinţă raţională, posesoare a unor drepturi şi libertăţi inalienabile, indestructibile şi imprescriptibile, capabilă să îşi controleze propria viaţă, respectându-se convingerile sale politice, religioase, culturale, sociale,etc;

3. respectarea dreptului la autodeterminare, prin implicarea directă în adoptarea deciziilor privind intervenţia şi asistarea socială, care îi vizează cu afirmarea dreptului persoanei beneficiare la libertatea de a alege varianta de intervenţie optimă.

4. respectarea dreptului la confidenţialitate şi intimitate; informaţiile privind identitatea persoanei beneficiare şi aspectele de intimitate ale problemei sociale cu care se confrunta, neputând fi divulgate sau făcute publice, decât cu permisiunea expresa a beneficiarului, asigurându-se astfel dreptul la bunul său renume.

5.asigurarea continuitătii serviciilor sociale şi medicale furnizate, atâta timp cât se menţin condiţiile care au generat starea de nevoie,in functie de resursele umane şi materiale pe care centrul sociale le poate pune la dispozitie.

6. dreptul la politeţe şi consideraţie din partea profesionistului, creându-se posibilitatea unei cooperări constructive într-un climat de încredere reciprocă între cei doi factori implicaţi în acordarea serviciilor sociale.

7. dreptul la noninterferenţă, respectiv dreptul la reţinere, acea libertate negativă care conferă demnitatea de a avea propriile valori şi credinţe şi a nu discuta cu profesionistul situaţiile pe care nu le consideră relevante pentru situaţia socială în cauză, beneficiarii fiind îndreptăţiţi să decidă dacă doresc sau nu o altă formă de sprijin.

8. respectarea dreptului la viaţa privata pe tot parcursul procesului de furnizare a serviciilor sociale;

9. dreptul de a participa la evaluarea serviciilor sociale acordate, putând negocia orice modificare cu profesionistul şi de a realiza orice activitate de intervenţie pe baza unui contract, acesta din urma neputând fi modificat unilateral, fara o motivatie bine intemeiata.

10. dreptul de a beneficia de servicii sociale corespunzătoare nevoilor identificate şi exprimate în contractul încheiat între Institutie şi beneficiar.

11. dreptul de a fi informaţi despre calificarea şi experienţa personalului care urmeaza sa acorde serviciile sociale.

12. dreptul de a beneficia de servicii sociale in mod permanent, prin înlocuirea personalului aflat în perioada de concediu legal de odihna sau concediu de boala, în limita posibilităţilor

13. dreptul la un mediu curat, igienic, protejat contra infecţiilor.

14. dreptul la sprijin şi asistenţă a părinţior/aparţinătorilor legali ai copiilor, pentru a face faţă dificultăţilor psiho-sociale care afectează relaţiile de familie, in vederea dezvoltarii competenţelor parentale, pentru prevenirea separării copilului de familia sa şi sprijinirea copiilor, in situatia in care apar probleme în dezvoltarea acestora;

15. sprijinirea familiilor/părinţilor prin dezvoltarea de reţele/grupuri de suport;

16. dreptul de a refuza  - în condiţii obiective – primirea serviciilor sociale;

d)de asigurare a calităţii serviciilor sociale prin realizarea următoarelor activităţi:

1. elaborarea instrumentelor standardizate utilizate în procesul de acordare a serviciilor sociale;

2. realizarea de evaluări periodice a serviciilor sociale prestate;

3. asigurarea, fără niciun fel de discriminare, a unor servicii sociale eficace, accesibile, comprehensive, sustenabile, centrate pe nevoile individuale ale beneficiarului;

4. utilizarea de mijloace de informare şi comunicare corecte, transparente şi accesibile

5. asigurarea confidenţialităţii şi securităţii datelor şi informaţiilor personale,

6. implicarea activă a beneficiarilor şi a familiilor acestora în planificarea, acordarea şi evaluarea serviciilor sociale;

7. promovarea dezvoltării serviciilor sociale de proximitate/comunitare şi a integrării acestora cu serviciile de sănătate, educaţie şi alte servicii de interes general

8. recrutarea de personal calificat şi asigurarea formării profesionale continue a acestuia

9. implicarea voluntarilor;

10. asigurarea condiţiilor de lucru adecvate şi a echipamentelor specifice activităţilor derulate, asigurarea sănătăţii şi securităţii la locul de muncă.

11. dreptul la condiţii corespunzătoare de igienă personală şi menţinerea sănătăţii;

e).de administrare a resurselor financiare, materiale şi umane ale centrului prin realizarea următoarelor activităţi:

1.utilizarea de către întregul personalul, a resurselor materiale, în mod corect, econom, eficient, prin evitarea stricăciunilor materiale şi a risipei resurselor materiale şi financiare ;

2. instruirea personalului privind dezvoltarea serviciilor, din perspectiva dezvoltării durabile;

3. utilizarea bazei materiale cu responsabilitatea prevenirii distrugerii acesteia

ARTICOLUL 8
*Structura organizatorică, numărul de posturi şi categoriile de personal*
(1)  Centrul de zi pentru copii aflați în situație de risc de separare de părinți funcţionează cu un număr de 5 angajati total personal din care:

a).personal de conducere sef serviciu

b).personal de specialitate : 1 asistent social, 1 psiholog, 1 educator

c).personal cu funcţii administrative, gospodărire, întreţinere-reparaţii, deservire: 1 muncitor

d).voluntari:

(2) Raportul angajat/beneficiar asigură prestarea serviciilor sociale în cadrul centrului şi se realizează în funcţie de nevoile persoanelor beneficiare, cu respectarea standardelor minime de calitate.

ARTICOLUL 9
Personalul de conducere
(1) Personalul de conducere este –

a) sef serviciu

(2) Atribuţiile personalului de conducere sunt:

Asigură elaborarea procedurilor de lucru necesare CZ pentru prevenirea separării copiilor de părinții lor

Răspunde de licențierea serviciilor sociale

Convoacă și gestionează sedințele de management de caz în cadrul cărora se realizează și se planifică intervențiile specifice și se monitorizează semestrial progresele realizate

Gestionează activitățile din cadrul CZ pentru prevenirea separării copiilor de părinții lor

Asigură resursele materiale necesare implementării activităților

Cuantifică indicatorii de progres pentru fiecare expert

Îndeplinește alte activități conexe postului, solicitate de conducătorul unității.

Executarea întocmai şi la timp a oricărei sarcini care are legătură cu activităţile proiectului şi este dispusă de conducatorul unității

Colaborează cu echipa multidisciplinară în scopul elaborării strategiilor de intervenție;

Alte atribuții prevăzute în standardul minim de calitate aplicabil.

(3) Funcţiile de conducere se ocupă prin concurs sau, după caz, examen, în condiţiile legii.

(4) Candidații pentru ocuparea funcției de conducere trebuie să fie absolvenți de studii universitare de licență absolvite cu diplomă, respectiv studii superioare de lungă durată, absolvite cu diplomă de licență sau echivalentă în domeniul psihologie, asistență socială sau sociologie, cu vechime de minimum 2 ani în domeniul serviciilor sociale, sau absolvenți cu diplomă de licență ai învățământului superior în domeniul juridic, medical, economic sau al științelor administrative, cu experiență de minimum 5 ani în domeniul serviciilor sociale

(5)Sancționarea disciplinară sau eliberarea din funcție a conducătorilor instituției se face în condițiile legii.

ARTICOLUL 10
(1) Personalul de specialitate este

asistent social Codul ocupației: 263501;

psiholog Codul Ocupatiei 263411

educator (234202);

(2).Atribuţii ale personalului de specialitate:

Asistent social

Elaborează pachetul de instrumente și procedurile de caz privind prevenirea separării copiilor de către părinții lor în cazul copiilor cu dizabilități

Realizează evaluarea inițială și detaliată a nevoilor copiilor aflați în risc de separare și constituie echipa multidisciplinară.

Coordonează elaborarea planului de servicii pentru copiii aflați în risc de separare.

Răspunde de implementarea și furnizarea serviciilor sociale din cadrul planului de servicii pentru copiii aflați în risc de separare.

Furnizează servicii de consiliere și asistență socială pentru copiiu aflați în risc de separare

Monitorizează progresele realizate de către copiii aflați în risc de separare în urma furnizării serviciilor cu caracter primar și specializat

Întocmește rapoartele de progres pentru copiii aflați în risc de separare

Relaționează cu familia și persoanele de referință pentru beneficiari, prin implicarea lor în realizarea obiectivelor stabilite în programele de intervenție

Colaborează cu echipa multidisciplinară în scopul elaborării strategiilor de intervenție;

Psiholog

Participa la elaborarea procedurilor de lucru si a instrumentelor de lucru necesare furnizarii serviciilor de consiliere psihologica copiilor in risc de separare de familie

Participa la evaluarea nevoilor psihologice privind depasirea riscului de separare de familie

Elaboreaza programul personalizat de consiliere psihologica pentru copii aflati in risc de separare de familie

Furnizeaza servicii de consiliere individuala si de grup copiilor si parintilor acestora pentru reducerea riscului de abandon a copiilor aflati in situatie de risc

Furnizeaza servicii de dezvoltare a aptitudinilor si abilitatilor parentale in vederea reducerii riscului de separare a copiilor de parinti lor

Planifica interventiile de consiliere psihologica si gestioneaza in mod activ furnizarea serviciilor adecvate nevoilor persoanelor din GT

Colaborează cu echipa multidisciplinară în scopul elaborării strategiilor de intervenție;

Educator

Elaboreaza planificarea activitatilor pentru copiii aflati in risc de separare de familie

Organizeaza spatiul de activitati pentru copiii aflati in risc de separare de familie

Asigura evaluarea copiilor aflati in risc de separare de familie

Asigura desfasurarea activitatilor si jocurilor pentru copiii aflati in risc de separare de familie

Asigura coordonarea jocurilor si activitatilor liber-recreative pentru copiii aflati in risc de separare de familie - Asigura formarea deprinderilor asociate dezvoltarii deprinderilor de viata si de invatare conform etapei de varsta Asigura transmiterea cunostintelor de baza

Se implică in mentinerea relatiei familie - copil - educator

Aplica tehnici educative si de animatie in grup, mentine relatia individuala

Contribuie la varietatea activitatilor desfasurate

Sa aibă in toate imprejurarile de o atitudine civilizata si corecta fata de toate persoanele cu care vine in contact

Sa respecte cu strictete regulile de protectie a muncii si P.S.I. din obiectivul unde desfasoara serviciul

Participa la intalnirile de lucru ale echipei de implementare;

Indeplineste alte activitati conexe postului, solicitate de conducatorul unității

ARTICOLUL 11
Personalul administrativ, gospodărie, întreţinere-reparaţii, deservire
Personalul administrativ asigură activităţile auxiliare serviciului social: aprovizionare, mentenanţă, propuneri de achiziţii publice etc. şi este:

a)muncitor

Atribuții

-raspunde pentru asigurarea igienei în spațiile din structura centrului ;

-aduce la cunoştinţa şefului ierarhic superior informaţii privind eventualele defecţiuni sau nereguli constatate în cadrul centrul ;

-contribuie la asigurarea unui climat adecvat îngrijirii complexe din punct de vedere psihic, fizic şi emoţional al beneficiarilor centrul ;

-raspunde pentru gestionarea şi utilizarea corespunzătoare a materialelor de curăţenie primite, pentru buna desfăşurare a activităţii profesionale la locul de muncă

ARTICOLUL 12
Finanţarea centrului
(1) În estimarea bugetului de venituri şi cheltuieli, centrul are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.

(2)Finanţarea cheltuielilor centrului se asigură, în condiţiile legii, din următoarele surse:

a) bugetul local al județului, respectiv al municipiului București;

b) bugetele locale ale comunelor, orașelor și municipiilor, respectiv bugetele locale ale sectoarelor municipiului București.

c) bugetul de stat;

d) contribuția persoanelor beneficiare sau a întreținătorilor acestora, după caz;

e) donații, sponsorizări sau alte contribuții din partea persoanelor fizice ori juridice din țară și din străinătate;

f) fonduri externe rambursabile și nerambursabile

g) alte surse de finanțare, în conformitate cu legislația în vigoare.

Întocmit

Coordonator activități

Alexandra Popan